b'\n_START_ARTICLE_\nSens\n_START_SECTION_\nZgodovina\n_START_PARAGRAPH_\nMesto naj bi bilo eno od oppidumov Senonov, enega najstarej\xc5\xa1ih keltskih plemen v Galiji. To je ve\xc4\x8dkrat omenil kot Agedincum Julij Cezar v svojih Commentarii de bello Gallico. _NEWLINE_Rimsko mesto je bilo zgrajeno v 1. stoletju pr. n. \xc5\xa1t. in \xc5\xa1e danes ohranja okostje rimskega na\xc4\x8drta ulic. Amijan Marcelin je to mesto omenil kot Senones (oppidum Senonas), kjer se so Alemani ve\xc4\x8d mesecev oblegali kasnej\xc5\xa1ega cesarja Julijana. Sens ni postal upravno sredi\xc5\xa1\xc4\x8de vse do reorganizacije rimskega imperija leta 375, ko je postal glavno mesto Lugdunske Galije (Lugdunensis Quarta)._NEWLINE_V srednjem veku so njegovi nad\xc5\xa1kofi imeli presti\xc5\xbeno vlogo primasa Galije in Nem\xc4\x8dije. H\xc3\xb4tel de Sens v Parizu je bil njihovo uradno prebivali\xc5\xa1\xc4\x8de v tem mestu. Nad\xc5\xa1kofija Sens je vladala nad \xc5\xa1kofijami Chartres, Auxerre, Meaux, Pariz, Orl\xc3\xa9ans, Nevers in Troyes, povzeto v kratici CAMPONT._NEWLINE_Od leta 1135 je bila stolnica v Sensu, posve\xc4\x8dena svetemu \xc5\xa0tefanu, grajena kot ena od prvih gotskih stolnic. Tam se je leta 1234 Ludvik IX. Francoski poro\xc4\x8dil z Margareto Provansalsko. V Sensu se je odvilo sojenje  Pierru Ab\xc3\xa9lardu (1079-1142), ob Senskem koncilu 1141. Pape\xc5\xbe Aleksander III. je nekaj \xc4\x8dasa pre\xc5\xbeivel v mestu in tudi Toma\xc5\xbe Becket je del svojega izgnanstva pre\xc5\xbeivel tukaj med letoma 1162 in 1165. Nad\xc5\xa1kofija Sens je gostila \xc5\xa1tevilne cerkvene koncile in tam je bil posve\xc4\x8den prvi nad\xc5\xa1kof Upsalle. Viljem iz Sensa je bil glavni arhitekt Canterburyjske stolnice._NEWLINE_V \xc4\x8dasu verskih vojn je Sens do\xc5\xbeivljal te\xc5\xbeke \xc4\x8dase._NEWLINE_Mesto je nazadovalo po tem, ko je  bil Pariz leta 1622 povzdignjen v nad\xc5\xa1kofijo. Od leta 2002 je Sens ostaja nad\xc5\xa1kofija (\xc4\x8deprav sede\xc5\xbe v Auxerreju od leta 1929?), vendar brez metropolitanske funkcije (brez palija ali prito\xc5\xbeb zaradi poroke)._NEWLINE_Kljub ustvarjanju novih regij je Sens \xc5\xa1e naprej predmet pari\xc5\xa1kega sodi\xc5\xa1\xc4\x8da.\n_START_SECTION_\nGeografija\n_START_PARAGRAPH_\nKraj le\xc5\xbei v severni Burgundiji ob soto\xc4\x8dju rek Yonne in Vanne, 73 km severozahodno od Auxerra in 120 km iz Pariza.'